送閤學袁尚書帥蜀  其一
作者：沈繼祖
朝代：宋

paragraphs: 平章西事久儀圖，朝有僉言帝曰俞。
竟識向來袁彥道，無憂今有管夷吾。
漢中席捲三秦定，卞子功成兩虎俱。
根本所先能用蜀，况乘興運即擒胡。
蜀備三邊北最多，西南未易便包戈。
嗟哉作俑茶鹽酒，久矣疲民戰守和。
築室道謀須勇决，養魚沸鼎益煩苛。
歸來便把中書筆，留與兒童日詠歌。